Երևանի ավագանու անդամ Անահիտ Բախշյանը կոչ-նամակով դիմել է ՀՀ մարզպետերին և խնդրել է իրենց անձնական միջոցներից 1000 դոլարի չափով ներդրում անել վիրավոր զինվորների և զինհաշմանդամների համար վերականգնողական կենտրոնի կահավորման համար: Բախշյանի նամակը մի փոքր հիշեցնում է սփյուռքի նախարար Հրանուշ Հակոբյանի նախաձեռնությունը` այն տարբերությամբ, որ Բախշյանը գոնե կոնկրետացնում է, թե ինչ է ցանկանում անել, իսկ տիկին Հրանուշը վերացարկված վեհ նպատակների համար էր դոլարներ պահանջում: